15/06/2017 | Administración LocalMunicipal
Ribeira
Anuncio licitación Ecoparque Concello de Ribeira

Ref/Secretaría Xeral/Massin Rafii Muenango A Xunta de Goberno Local, na Sesión Ordinaria realizada o día 8 de xuño de 2017, aprobou o expediente de liciación para a adxudicación pola vía de urxencia do uso e explotación do Quiosco-Hostalería e do Ecoparque, sitos no Parque Periurbano de San Roque (Riveira), e de acordo coas seguintes características: O Concello de Riveira convoca unha licitación coa finalidade de proceder á adxudicación do quiosco de hostalería (con terraza) así como a xestión do ecoparque en terreos de titularidade municipal, sito no Parque Perirubano de San Roque. O límites máximos de superficie que se poderán utilizar son os seguintes: Instalación Quiosco-hostalería: superficie: 88,51 m 2 Terraza Quiosco-hostalería: superficie: 144 m 2 Instalación Caseta almacén auxiliar: superficie: 35,88 m 2 Instalación Aseos + almacén auxiliar: superficie: 20,78 m 2 + 41,30 m 2 As delimitacións descritas figuran no anexo nº IV destes pregos. O prazo da autorización para o uso e explotación do quiosco de hostalería e do ecoparque de titularidade municipal será de 12 meses. Fíxase como prezo base de licitación mensual do contrato: Os prezos pola utilización do Ecoparque quedan establecidos nos seguintes importes considerados como máximos:  Usuarios ata 135 cm de altura (inclusive): 3 euros.  Usuarios cuxa altura sexa superior aos 135cm: 6 euros. A renuncia, por causas xustificadas, da explotación das instalacións unha vez adxudicadas no prazo de cinco (5) días hábiles contados dende o día seguinte ao da notificación da adxudicación, estimarase como incumprimento e non implicará dereito algún a devolución das cantidades ingresadas, sen prexuízo da aplicación das normas previstas no Regulamento de contratación. A renuncia da explotación das instalacións, unha vez adxudicadas e transcorrido o prazo de cinco (5) días hábiles establecido no parágrafo precedente, non será válida nin poderá admitirse pola Administración e implicará a obriga do adxudicatario a aboar o canon ofertado, con independencia da súa explotación. No caso de falta de pagamento do canon no prazo sinalado na base oitava, considerarase débeda coa Administración, que poderá reclamala a través dos medios de execución forzosa legalmente establecidos. O prazo de presentación de ofertas será de dez días hábiles dende a publicación do anuncio da licitación no BOP. Dentro do prazo establecido no apartado anterior, as persoas interesadas poderán presentar, en sobre pechado, – A declaración responsable que figura como Anexo I a este prego. – A súa oferta económica segundo o modelo contido no Anexo II destas bases, debendo ofertar por todo o lote completo (quiosco-hostalería + ecoparque), non se considerarán válidas as ofertas que non consideren o lote completo. Unha vez realizada a licitación, se un dos adxudicatarios renunciase ao uso das instalacións, estas adxudicaríanse ao ofertante seguinte que máis se aproximase á oferta anterior, pero o prezo da adxudicación quedará fixado polo importe que ofertase o mellor licitador, polo que o titular da segunda oferta terá dereito no caso de renuncia do da primeira ao uso e explotación das instalacións sempre e cando asuma voluntariamente o aboamento do importe que fose ofertado como mellor oferta, de xeito que o valor do posto quede invariable con independencia das renuncias que puideran existir. Rematado o prazo de presentación de ofertas, convocarase a mesa de contratación, aos efectos de ditaminar as ofertas recibidas e a posterior proposta de adxudicación. A adxudicación do uso do quiosco-hostalería e do ecoparque corresponderá á Xunta de Goberno Local, atendendo á proposta realizada pola mesa de contratación e será firme dende a recepción da notificación por quen resulte adxudicatario, o cal será notificado das cantidades económicas que se deriven da dita adxudicación. Sen este ingreso, non adquirirá firmeza a adxudicación realizada. Sen prexuízo doutras obrigas que neste prego se establecen, os adxudicatarios teñen as seguintes obrigas: 1) Económicas.- Ademais do aboamento do canon de adxudicación da xestión e explotación do quiosco-hostalería e do ecoparque, estarán obrigados a: a) Presentar unha fianza polo importe de 3.000 €, para responder das instalacións das que vai facer uso, da limpeza e mantemento das mesmas. A tal efecto, dita fianza será constituída unha vez notificado a resolución pola que resulte clasificado, previa a adxudicación do uso do quiosco-hostalería e do ecoparque. Dita fianza será devolta unha vez sexa verificado polo responsable do contrato o cumprimento do mesmo, así como o bo uso das instalacións e entrega do material que se describe no Anexo III. b) O adxudicatario non pode ter débedas pendentes co Concello de Riveira, e a tal fin presentarán a correspondente certificación. c) É obriga do adxudicatario facerse cargo dos custes enerxéticos derivados do uso da instalación quiosco-hostalería, que serán remitidos polo Concello de Riveira. d) E obriga do adxudicatario facerse cargo dos custes do anuncio publicado nun xornal de maior difusión. e) Pagar as taxas recollidas na Ordenanza fiscal número B.1.12 por recollida de residuos.2) Limpeza.- O adxudicatario estará obrigado a efectuar o depósito de desperdicios de lixo derivados da súa actividade nos contedores de recollida de residuos municipais máis próximos, no horario previsto na Ordenanza municipal de limpeza, e nas condicións que sinala a normativa (os residuos recolleranse en bolsas debidamente pechadas e farase a separación por fraccións segundo o modelo xestión implantado). O adxudicatario deberá limpar diariamente as instalacións do quiosco-hostalería incluída a terraza, o almacén próximo, así como o seu entorno, e o ecoparque, así como o seu entorno, ademais dos baños públicos que se ubican próximos ao quiosco-hostalería. Nos baños públicos, terá a obriga de mantelos en óptimas condicións de uso así como dispor da reposición diaria de papel hixiénico e xabón.3) Fiscais.- O adxudicatario, con anterioridade ao inicio da actividade, deberán achegar unha declaración xurada de atoparse ao corrente no cumprimento das súas obrigas en materia fiscal e de Seguridade Social así como de non estar incursos en causa algunha que lles impida contratar coa administración, de conformidade co previsto na lexislación de contratos das Administracións Públicas e presentar o recibo da licenza fiscal co epígrafe correspondente da actividade de que se trata.5) Instalación eléctrica.- O tendido eléctrico, deberá ter as máximas condicións de seguridade, sendo da súa responsabilidade os danos que fosen causados a persoas ou bens por deficiencias na instalación.6) Uso das instalacións.- Queda totalmente prohibido o uso das instalación para os fins non previstos neste prego.7) Instalacións.- Queda totalmente prohibida a execución de obras de fábrica ou reforma das instalacións existentes sen a previa autorización municipal, solicitando a mesma por escrito.8) Autorización.- A autorización pola que se permite o uso e explotación das instalacións de titularidade municipal, ten carácter condicional e precario, polo que a Corporación, en calquera momento, poderá acordar a finalización do uso se non se cumpren as condicións establecidas, ou ben, por motivos de interese público. A autorización municipal non exime de obter as demais autorizacións, licencias e permisos que legalmente podan ser esixibles.9) As instalacións deberán permanecer abertas ao público de xeito que presten o servizo para o cal foron autorizadas, non podendo permanecer pechadas máis de 3 días consecutivos, implicando esta falla de utilización do permiso, a caducidade do título, sen prexuízo da incautación da fianza por incumprimento. Queda fixado tamén un horario de apertura e peche das instalacións (quiosco-hostalería e ecoparque), aplicable durante todos os días da semana, de xeito que a apertura realizarase a partir das 11 horas e o peche non poderá ir mais aló das 23 horas, cun mínimo de 5 horas diarias. Considerarase incumprimento deste horario o feito de que a instalación permaneza pechada durante máis de 3 días consecutivos durante o horario de mañá (das 11 ás 16 horas) ou de tarde (das 16 ás 23 h), e posibilitará a declaración de caducidade do título, sen prexuízo da incautación da fianza, xa que en todo caso a natureza das instalacións é para que dean servizo aos visitantes ao Parque Periurbano durante todo o día.10) Serán causa de caducidade, parcial ou total, desta autorización, as seguintes:  A alteración dos usos autorizados.  Aumento da ocupación autorizada en máis dun 10%.  Almacenamento exterior de materiais ou depósitos de residuos das explotacións.  Evacuar ou verter augas sucias e residuos sólidos.  A instalación de fosas sépticas non autorizadas.  Incumprimento das obrigas e condicións desta autorización.11) Dereito supletorio.- No non previsto neste prego, será de aplicación o disposto na normativa xeral aplicable.12) Seguro de Responsabilidade Civil.- O adxudicatario deberá presentar unha póliza de seguro de Responsabilidade Civil, cuxa actividade asegurada sexa o obxecto do contrato, cun límite xeral non inferior a 300.000 € por sinistro e un sublímite por vítima non inferior a 150.000 €, a franquicia non poderá ser superior aos 150 €. As coberturas mínimas serán: RC Explotación e RC Patronal. Riveira, 12 de xuño de 2017. O Alcalde. Manuel Ruiz Rivas